ปกติประจำเดือนจะมาตรงกับวันที่1 บางทีก็คลาดเคลื่อนแค่2-3วัน แต่มาเดือนนี้2อาทิตย์แล้วยังไม่มาเลยคะ ซื้อที่ตรวจครรภ์มาผลปรากฎว่าไม่ได้ตั้งครรภ์ แต่ก็กังวลกลัวจะตั้งครรภ์คะ
สวัสดีค่ะ ประจำเดือนที่ไม่มาถึง 2 อาทิตย์ หรือก็น่าจะเกิน 35 วันจากรอบก่อนไปแล้วนั้น อาจจมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล น้ำหนักตัวที่มากหรือน้อยผิดปกติโดยการตั้งครรภ์เป็นสาเหตุที่พบได้บ่อยที่สุด และควรตัดออกไปให้ได้ก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ เมื่อตรวจในช่วงเวลาดังกล่าวแล้ว แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป